આ રણ એટલે કે યુદ્ધ લડી રહ્યા છે વિજય હર્ષવર્ધન મલિક (અમિતાભ બચ્ચન, વિજય નામ તેમના સિવાય બીજા કોનું હોય?!). તેઓ એક ન્યૂઝ ચેનલના માલિક છે પરંતુ તેમના જ એક કર્મચારી અમરીષ કક્કડ (મોહનીશ બહલ)એ નવી ચેનલ ખોલી છે અને તેના પર સેન્સેશનિલઝમ એટલે કે સનસનાટી અને મનોરંજનને જ સ્થાન છે. અમરીષની ચેનલ નંબર વન બની ગઈ છે જ્યારે વિજય મલિકની ચેનલને ટીઆરપીના ફાંફા પડી રહ્યા છે. ઉપરાંત તેમની ચેનલના કોઈ પણ નવા શો અંગેના વિચારો અમરીષની ચેનલ પાસે પહોંચી જાય છે. વિજયનો દીકરો જય (સુદીપ) અમેરિકાથી ભણીને આવ્યો છે. ચેનલનો દોર તેના હાથમાં આવે છે અને તે તેના બનેવી તથા ઉદ્યોગપતિ નવીન શંકલ્યા તથા વિપક્ષના નેતા મોહન પાંડે (પરેશ રાવલ)ની સાંઠગાંઠવાળી જાળમાં ફસાઈ જાય છે અને વિજય મલિકની ચેનલ પર એક પછી એક જૂઠાણા દર્શાવવામાં આવે છે….